=== Nye planer og linjer ===
[[Fil:Tram parade at Sporvejsmuseet 51.JPG|thumb|En af de busser der indsattes ved oprettelsen af linje 350S i 1995.]]
I januar 1995 udgav HT ''S-busplan 1995-1997'', der lagde op til en kraftig udbygning af S-busnettet.<ref name="Busfronten 104">''Nye S-buslinier'' af Jesper Kiby Denborg. Busfronten 104/1995, s. 5.</ref> Der skulle etableres nye S-buslinjer, hvor de eksisterende lokale buslinjer og S-tog ikke gav tilstrækkelig højklasset betjening, og der skulle oprettes flere radiallinjer. Baggrunden var bl.a., at hvor der var indført S-busser, var årlige fald i passagertallene på 2-3 % blevet vendt til stigninger på 6-7 %. Til gengæld betød det, at man ikke længere kunne holde målet om en mindste rejsehastighed på 40&nbsp;km/t men måtte nøjes med mindst 25&nbsp;km/t i de centrale bydele. De nye tiltag ville omfatte de fem radiallinjer 150S, 350S, 450S, 550S og 650S og tværlinjen 100S. Ved fuld etablering ville det øge S-bussernes andel af det samlede antal vogntimer kørt for HT fra ca. 10 % til ca. 20 %.<ref name="S Som succes"/>
Historie Foreninger Organisationer